
كيف تكون عبدًا لله؟
ท่านจะเป็นบ่าวที่ดีของอัลลอฮฺอย่างไร?

อดีตอาจารย์ประจำมัสยิดอันนะบะวีย์
และที่ปรึกษาสถาบันอัซซุนนะฮฺ

ท่านเคยคิดหรือไม่ว่า ท่านถูกสร้างมาทำไม? ทำไมท่านต้องมาพบเจอกับชีวิตนี้? 
แท้จริงแล้วท่านถูกสร้างมาเพื่อเคารพภักดีต่ออัลลอฮฺ  อัลลอฮฺ ตะอาลา ทรงตรัสว่า
ﵻوَمَا خَلَقۡتُ ٱلۡجِنَّ وَٱلۡإِنسَ إِلَّا لِيَعۡبُدُونِ ٥٦ﵺ ﵝالذَّارِيَات : ﵖﵕﵜ
ข้ามิได้สร้างญินและมนุษย์มาเพื่ออื่นใด นอกจากเคารพภักดีต่อข้า

การเคารพภักดีจะยังไม่ถูกต้อง  จนกว่าจะต้องเชื่อฟังคำสั่งใช้ของอัลลอฮฺ ปฏิบัติในสิ่งที่อัลลอฮฺใช้  และออกห่างจากสิ่งที่อัลลอฮฺห้าม การเคารพภักดีไม่ใช่แค่การมุ่งสู่พระผู้อภิบาลเท่านั้น คนหนึ่งจะยังไม่เป็นบ่าวที่สมบูรณ์จนกว่าเขาจะรักและให้ความยิ่งใหญ่ต่อพระองค์ ไม่ตั้งภาคีต่อพระองค์ 
อัลลอฮฺ ตะอาลา ทรงตรัสว่า
ﵻوَمِنَ ٱلنَّاسِ مَن يَتَّخِذُ مِن دُونِ ٱللَّهِ أَندَادٗا يُحِبُّونَهُمۡ كَحُبِّ ٱللَّهِۖ وَٱلَّذِينَ ءَامَنُوٓاْ أَشَدُّ حُبّٗا لِّلَّهِۗ ..١٦٥ﵺ ﵝالبَقَرَةِ : ﵕﵖﵑﵜ
และในหมู่มนุษย์นั้นมีผู้ที่ยึดถือบรรดาภาคีอื่นจากอัลลอฮฺ ซึ่งพวกเขารักภาคีเหล่านั้นเช่นเดียวกับรักอัลลอฮฺแต่บรรดาผู้ศรัทธานั้นเป็นผู้ที่รักอัลลอฮฺมากยิ่งกว่า

ความรักต่ออัลลอฮฺ ต้องมาพร้อมกับความหวังและความเกรงกลัวต่อพระองค์ แท้จริงแล้วความกลัวและความหวังเปรียบเสมือนปีกทั้ง 2 ข้างของนก เมื่อมันเท่าเทียมกัน การบินก็จะเป็นไปอย่างสมบูรณ์ แต่หากข้างหนึ่งข้างใดบกพร่อง การบินก็จะบกพร่องด้วยคนหนึ่งคนใดจะยังเป็นบ่าวที่แท้จริงไม่ได้จนกว่าเขาจะทำให้การเคารพภักดี  เป็นแนวทางในการดำรงชีวิต ไม่ได้หมายถึงผู้ที่อยู่ในมัสยิดเท่านั้น อัลลอฮฺ ตะอาลาทรงตรัสว่า 

ﵻقُلۡ إِنَّ صَلَاتِي وَنُسُكِي وَمَحۡيَايَ وَمَمَاتِي لِلَّهِ رَبِّ ٱلۡعَٰلَمِينَ ١٦٢ﵺ ﵝالأَنۡعَام : ﵒﵖﵑﵜ   จงกล่าวเถิด(มุฮัมหมัด) แท้จริงการละหมาดของฉัน การเชือดสัตว์พลีของฉัน การมีชีวิตของฉัน และการตายของฉัน เพื่ออัลลอฮฺพระผู้อภิบาลแห่งสากลโลก 

แท้จริงการเคารพภักดีนั้น เป็นการทำให้การงานทางด้านเศรษฐกิจ ความสัมพันธ์ทางสังคม รูปแบบการเรียนการสอน และทุกๆแนวทางในการดำเนินชีวิต  สอดคล้องกับบทบัญญัติศาสนาของอัลลอฮฺ  อัลลอฮฺ ตะอาลา ทรงตรัสว่า
ﵻيَٰٓأَيُّهَا ٱلَّذِينَ ءَامَنُواْ ٱدۡخُلُواْ فِي ٱلسِّلۡمِ كَآفَّةٗ ... ٢٠٨ ﵺ ﵝالبَقَرَةِ : ﵘﵐﵒﵜ
บรรดาผู้ศรัทธาทั้งหลาย! จงเข้าอยู่ในความสันติ โดยทั่วทั้งหมด

ดังนั้นบรรดามุสลิมถูกสั่งใช้ให้ยึดเอาหลักการอิสลามและบทบัญญัติ ไปปฏิบัติในทุกๆคำสั่งใช้ และละทิ้งสิ่งที่ไม่ดีทั้งหลายตามที่มีความสามารถ   การเคารพภักดีจะยังไม่สมบูรณ์ จนกว่าเขาจะดำรงไว้ซึ่งการเคารพภักดีทางด้านจิตใจ เช่น (ความบริสุทธิ์ใจ การมอบหมาย) การเคารพภักดีทางลิ้น(คำพูด) เช่น (การรำลึก การวิงวอนขอดุอาอฺ) การเคารพภักดีทางด้านร่างกาย เช่น (การละหมาด การถือศีลอด) ดังกล่าวนี้เป็นสิ่งที่ทำให้ความศรัทธาสมบูรณ์ 
คำว่าความศรัทธา(อีหม่าน) คือการเชื่อด้วยหัวใจ การเปล่งออกมาด้วยลิ้น และการกระทำด้วยร่างกาย 
และเขาจะยังไม่ใช่บ่าวของอัลลอฮฺที่แท้จริง จนกว่าเขาจะทำการเคารพภักดีต่ออัลลอฮฺ ไปจนกระทั่งวาระสุดท้ายของชีวิต  ท่านฮะซัน อัลบัศรีย์ ได้กล่าวว่า 
(( โอ้กลุ่มชนเอ๋ย แท้จริงอัลลอฮฺไม่ได้ทำให้การงานของผู้ศรัทธานั้นสิ้นสุดลง นอกจากความตาย )) ต่อมาท่านก็ได้อ่านโองการที่ว่า 

ﵻوَٱعۡبُدۡ رَبَّكَ حَتَّىٰ يَأۡتِيَكَ ٱلۡيَقِينُ ٩٩ﵺ ﵝالحِجۡر : ﵙﵙﵜ
และจงเคารพภักดีพระเจ้าของเจ้า จนกว่าความแน่นอน(ความตาย) จะมาหาเจ้า

